|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода- 14.10- 20.10.2022 г. (42-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 122 случая на заразни заболявания, от които:

* 56 случая на грип и остри респираторни заболявания (ОРЗ).

Общата заболяемост от грип и ОРЗ за областта е 67,99 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 18 | 21 | 4 | 10 | 3 | 56 | 67,99 %оо |

* 56 регистрирани случая на заболели от COVID-19. Заболяемост за областта за 14 дни на 100 000 жители към 24.10.2022г. – 56,78 %000 при 139,04 %000 за РБългария.
* 8 случая на въздушно-капкова инфекция - 6 варицели, 1 туберкулоза и 1 скарлатина;
* 1 случай на чревна инфекция - салмонелоза;
* 1 случай на инфекция с множествен механизъм на предаване - сифилис.
* На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична и извънболнична медицинска помощ -68 бр.

Извършени епидемиологични проучвания на регистрирани заразни болести - 66 бр.

В отдел Медицински изследвания са изработени общо 243 бр. с 3 положителни резултата: 37 бр. бързи антигенни тестове с 1 положителен резултат, 56 бр. околна среда и 150 бр. микробиологични изследвания с 2 положителни резултата.

През **консултативния кабинет по СПИН /КАБКИС/** е преминало 1 лице.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 14 проверки, от които 12 на лечебни заведения за болнична помощ и 2 на лечебни заведения за извънболнична помощ. Няма установени нарушения. По Наредба №3 от 05.04.2019г. за медицинските дейности извън обхвата на ЗЗО, за които МЗ субсидира лечебните заведения, и за критериите и реда за субсидиране на лечебните заведения са извършени 2 проверки в ЛЗБП.

Извършени са 2 бр. проверки по Медико- статистическа дейност.

Изпратени документи към Изпълнителна Агенция Медицински надзор за заличаване на ЛЗ – 1.

Издадени са 3 заповеди за промяна на състава на ЛКК.

Приети и обработени жалби- 2 бр. За периода в РКМЕ са приети и обработени 105 медицински досиета, извършени са 96 справки, изготвени са 244 преписки и 31 бр. МЕД за протокола за ТП на НОИ, проверени са 81 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **3** проектни документации, издадени са: **2** становища по процедурите на ЗООС; **1** здравно заключение, взето е участие в 1 ДПК. Извършени са **2** проверки на обекти с обществено предназначение (ООП) в процедура по регистрация, регистрирани са **2** обекта с обществено предназначение.

През периода са извършени общо **171 основни проверки** по текущия здравен контрол. Реализираните **насочени проверки са** **общо 203: 115** от тях са извършени във връзка с контрола по тютюнопушенето и продажбата на алкохол; **74** – контрол върху ДДД-мероприятията; **2** – по изпълнения на предписания; **3** проверки във връзка с постъпили сигнали; **12** – по спазване забраната за продажба и употреба на диазотен оксид (райски газ).

**Лабораторен контрол:**

Питейни води:

физико-химичен и микробиологичен контрол: **7** бр. проби –съответстват на нормативните изисквания;

Във връзка с насочен здравен контрол - физико-химичен и микробиологичен контрол: **3** бр. проби, от тях **една** проба не съответства по физико-химични показатели „цвят“ и „мътност“ и микробиологични показатели „Микробно число“ и „Колиформи“.

Минерални води: микробиологичен контрол: **4** бр. проби – **1** проба не съответства по показатели „Общ брой на мезофилните аеробни микроорганизми при водоизточника при 20oС+2oС за 72 часа“, „Общ брой на мезофилните аеробни микроорганизми при водоизточника при 37oC+1oС за 24 часа“ и „Колиформи при 37oC“.

Води за къпане:

Вода от плувен басейн: физико-химичен и микробиологичен контрол: **1** проба, която не съответства по физико-химични показатели „активна реакция/ рН“ и „перманганатна окисляемост“.

Козметични продукти: микробиологичен контрол: **1** проба – съответства на нормативните изисквания.

Биоциди и дезинфекционни разтвори: **6** бр. проби – съответстват на нормативните изисквания.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- издадени са **3** предписания за провеждане на задължителни хигиенни мерки;

- издадени са **2** акта за установени административни нарушения на физически лица.

**Дейности по профилактика на болестите и промоция на здравето (ПБПЗ):**

Проведени са **19** обучения и лекции с обхванати **384** лица в учебни заведения на територията на гр. Добрич и гр. Тервел, при провеждането, на които са предоставени **345** бр. здравно-образователни материали.

Оказани **12** методични дейности на **16** лица (здравни медиатори, педагози и медицински специалист).

Осъществена е информационна кампания за предоставяне на нископрагови услуги с мобилни кабинети, за извършване на клинични изследвания на лица от ромски произход, като са предоставени 300 бр. листовки "Бъди активен, спри и се изследвай" и 200 бр. здравно-образователни материали.

Изготвен е информационен бюлетин във връзка с 20.10. - Световен ден за борба с остеопорозата и йоддефицитните заболявания, разпространен до всички регионални медии.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За **14.10- 20.10.2022 г.** по чл. 56 от Закона за здравето са извършени 95 проверки в 95 обекта (4 обекти за хранене и развлечения, 22 детски и учебни заведения, 48 други закрити обществени места по смисъла на § 1а от допълнителните разпоредби на Закона за здравето, 21 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р НИКОЛИНКА МИНЧЕВА**

*За Директор на Регионална здравна инспекция - Добрич,*

*Съгласно Заповед РД-01-295/ 21.10.2022г*